03/05/2021 | Administración LocalMunicipal
Arteixo
Urbanismo
Anuncio de aprobación inicial do proxecto de urbanización da UA 8 (Expte.2/2015 PUR)

ANUNCIO Departamento de Urbanismo e Patrimonio Expte.2021/U037/000002 Asunto: Publicación APROBACIÓN INICIAL PROXECTO DE URBANIZACIÓN DA UA 8 Con data 16/04/2021 ditouse a resolución con número 954/2021, relativa ao asunto “APROBACIÓN INICIAL PROXECTO DE URBANIZACIÓN DA UA 8 (EXP.2/2015 PUR), onde se RESOLVE: PRIMEIRO.–Avocar a competencia asumida por Xunta de Goberno Local, en virtude do disposto na Resolución desta Alcaldía de delegación de competencias de data 20/02/20, para coñecer do procedemento de aprobación do proxecto de obras de urbanización da UA 8, de conformidade co disposto nos artigos 10 da Lei 40/2015, do 1 de outubro, de Réxime Xurídico do Sector Público e 116 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2.868/1986, do 28 de novembro. SEGUNDO.–Asumir a competencia para coñecer do procedemento de aprobación do proxecto de obras de urbanización da UA 8 por esta Alcaldía-Presidencia. TERCEIRO.–Publicar a presente Resolución no Boletín Oficial da Provincia, sen prexuízo de que surta efectos desde o mesmo día da súa firma, de conformidade co disposto no artigo 44.2 do Regulamento de Organización, Funcionamento e Réxime Xurídico das Entidades Locais. CUARTO.–Notificar a presente Resolución aos interesados no procedemento de aprobación do proxecto de obras de urbanización da UA 8, de conformidade co establecido no artigo 10 da Lei 40/2015, do 1 de outubro, de Réxime Xurídico do Sector Público. QUINTO.–Dar conta da presente Resolución ao Pleno do Concello a efectos de que quede enterado do seu contido, de conformidade co establecido no artigo 44.4 en relación co 38 d) do Regulamento de Organización, Funcionamento e Réxime Xurídico das Entidades Locais. SEXTO.–Aprobar inicialmente o Proxecto de Urbanización da UA 8, Tomos I, II e III de maio de 2015 asinado polo arquitecto don Antonio Marcial Bouameur Casa, coa addenda en relación coa análise de Tráfico presentado o 19/02/16 (2457). SÉTIMO.–Someter o proxecto de urbanización a información pública por período dun MES mediante anuncio no Boletín Oficial da Provincia e nun dos xornais de maior difusión na provincia. Atopándose así mesmo ao dispor dos interesados na sede electrónica deste Concello. Durante o período de información pública, quedará o expediente ao dispor de calquera que queira examinalo, para os efectos de que se presenten as alegacións e suxerencias que se consideren pertinentes. OITAVO.–Concluída a información pública, remitir as alegacións presentadas aos Servizos Técnicos para o seu informe. NOVENO.–Solicitar, simultaneamente ao período de información pública, e de conformidade co informe do arquitecto municipal, o informe sectorial do Organismo Autónomo Augas de Galicia. En Arteixo, a 26/04/2021, asinado polo concelleiro delegado de Urbanismo e Patrimonio, D. Luís Alberto Castro Calvete, no exercicio das competencias que lle foron conferidas na Resolución da Alcaldía n.º 1546/2020, de data 10 de xullo do 2020, modificada pola Resolución n.º 3056/2020, do 18 de decembro do mesmo ano.